इस वीडियो के वायरल होने के बाद सोशल मीडिया पर लोगों को घरों में से बाहर न निकलने, छतों पर रखे सामान उठाने, बच्चों को स्कूल न भेजने, मोबाइल फोन चार्ज रखने, मोमबत्ती और बैटरी नजदीक रखने, किसी को फोन न करने, 2-3 दिन का खाना स्टाक करने आदि तरह-तरह के मैसेज आने लग पड़े हैं, जिस कारण लोगों में घबराहट की स्थिति पैदा हो गई है। यह तूफान आज या कल पंजाब में आने की संभावना जताई जा रही थी, परंतु सोमवार को मौसम पूरी तरह से साफ रहा और किसी प्रकार की कोई बरसात या आंधी नहीं आई। इस अफवाह के कारण 1-2 स्कूलों में छुट्टी भी कर दी गई और बच्चे भी अपने माता-पिता से बातें करते दिखाई दिए कि क्या कल उनका स्कूल बंद रहेगा, क्योंकि तेज तूफान आने के बारे में बताया जा रहा है। इस वायरल वीडियो ने लोगों में दहशत का माहौल पैदा कर दिया है।